39-jarige verongeluk met motorfiets in Oos-KaapArgieffoto (Foto: AlexVan, Pixabay) Quintus van Wyk (39) het Saterdagoggend gesterf tydens ŉ motorfietsongeluk op die R75 naby Despatch, in die rigting van Port Elizabeth. Kapt. Gerda Swart, woordvoerder van die polisie, het aan Maroela Media gesê die ongeluk het omstreeks 11:45 plaasgevind. Van Wyk, van Algoa Park in Port Elizabeth, het na bewering beheer verloor oor die motorfiets en het geval. Hy het noodlottige beserings opgedoen en is op die toneel dood verklaar. Die polisie doen ŉ geregtelike doodsondersoek.